**Leu**

Categorii: Mamifere, Salbatice, Terestre

Longetivitate: 10 ani salbaticie, 25 ani captivitate

Greutate medie: 200 kg

Inaltime medie: 1,2 m

Mediu de viata: Campii deschise Africa

Mod de hranire: carnivor

**Generalities**

Leul (Panthera Leo) este o specie de mamifere carnivore din familia felidelor, fiind una dintre cele patru specii ale genului Panthera, reprezentant al subfamiliei felinelor mari. Este una dintre cele mai mari feline și unul dintre cei mai mari răpitori tereștri (după ursul polar, ursul brun și tigru).

Leii sunt animale carnivore care trăiesc în grupuri (familii) constând din femele înrudite, pui de ambele sexe și un mascul neînrudit, care se împerechează cu femelele adulte. Femelele se ocupă cu vânatul, în timp ce masculii apără și mențin frontierele teritoriului. Puii masculi sunt dați afară din grup când ajung la maturitate.

Cu toate că este cunoscut ca „regele junglei”, leul este un animal care trăiește în câmpii deschise, și poate fi găsit prin toată Africa. Chiar și așa, este o specie în pericol, populații semnificative găsindu-se doar în parcurile naționale din Tanzania și Africa de Sud.

Ultimul rămas al subspeciei leului asiatic (Panthera leo persica), care în vechime trăia din Grecia până în India, trăiește acum în Pădurea Gir din nord-vestul Indiei. Aproximativ 700 de lei mai trăiesc într-un sanctuar din statul Gujarat.

Leii au dispărut din Grecia, ultimul loc în care mai trăiau în Europa până în anul 100 d.Hr., dar populații semnificative au rămas în nordul Africii până la începutul secolului XX.

Dacă în anii 1960 existau 450.000 de lei, în anul 2011 mai erau cel mult 20.000.

Leii sunt un simbol care apare des în heraldica familiilor regale și a nobilimii. Apar și în arta plastică chineză, deși nu au trăit niciodată în China. Niciun alt animal nu a primit mai multă atenție în artă și literatură. În Biblie este amintit de 130 de ori. În arta epocii pietrei, în special în picturile rupestre, se întâlnesc frecvent desene reprezentând lei.

**Stiati ca…**

Ragetul unui leu se poate auzi si de la 8 km distanta.

Prin raget acestia isi stabilesc drepturile teritoriale sau cheama membrii rataciti.

Femela are nevoie de aproximativ 5 kg de carne pe zi, iar masculul de minimum 7 kg.

Femelele sunt cele care in mare parte vaneaza. 85-90 % din prada este capturata de femele, in timp ce masculii stau sa pazeasca teritoriul.

Leul este in top 5 cele mai rapide animale de pe uscat. Poate atinge viteze de pana la 80 km / ora.

Este singura specie de felina mare sociabila; traieste in grupuri de cate 15 membri, uneori fiind formate chiar si grupuri de 40 de membri.