**Cameleon**

Categorii: Reptile, Salbatice, Terestre

Longetivitate: 4-8 ani

Greutate medie: 1.5 kg

Lungime medie: 35 cm

Mediu de viata: Deserturi, Paduri tropicale

Mod de hranire: omnivor

**Generalities**

Cameleonul este o reptilă (din familia Chamaeleonidae) arboricolă și insectivoră din regiunile tropicale, cu gheare asemenea unui clește, care o ajută să se prindă de copaci. Are proprietatea de a-și schimba culoarea pielii potrivit mediului înconjurător. În prezent sunt cunoscute 160 de specii, cameleonii făcând parte din rândul speciilor de animale periclitate.

Singuratic, cameleonul trăiește în copaci, dar este capabil să alerge rapid în cazul în care este amenințat. Adaptat la viața arboricolă și la vânătoarea de insecte, cameleonul are corpul puternic comprimat lateral, iar degetele picioarelor sunt orientate în două laturi opuse, formând un clește,cu care se prinde de ramurile copacilor.

Aproape jumătate din speciile de cameleoni de pe pământ trăiesc în insula Madagascar (Africa). Această comunitate de cameleoni este cea mai mare din lume, fiind unică și prin faptul că numără 59 de specii diferite, care nu se găsesc decât în Madagascar.

**Stiati ca…**

Abilitatea cameleonilor de a-şi schimba culoarea pielii în funcţie de mediul în care se află apare începând cu vârsta de 5 luni.

Limba cameleonului poate avea o lungime de 1,5 ori mai mare decât cea a corpului.

Urechile cameleonilor sunt atât de mici încât nu pot fi distinse clar cu ochiul liber de către oameni. Ca atare, auzul lor este foarte prost. Totuşi, ei pot auzi anumite sunete şi pot simţi vibraţiile.

Limba lor este lipicioasă şi puternică, perfectă pentru a-şi vâna prada şi pentru a o înghiţi cu rapiditate.